Минең ҡәрсәйем Биктимерова Сәхипкамал Мәхъйән ҡыҙы 1926 йылдың 4 июлендә ярлы крәҫтиән ғаиләһендә тыуған. Уның атаһы менән әсәһе лесхозда эшләйҙәр.

Ғаиләлә кеше күп булғанға, уларҙың ғына эшләүҙәре ашауға ла етмәй,шул сәбәптән ҡәрсәйемде 15 йәше тулыр -тулмаҫтан лесхозға кадрный эшсе итеп эшкә бирәләр.Ул йәшкә лә, кәүҙәгә лә бәләкәй булғас, ат менән эшкә йөрөй алмай.Ә өйҙә көнөнә 25 метрл. 3 катлы аркан ишкән, шул уҡ юкәнән капсығ һымак ҡап һуҡҡан һәм аттарга сыпта үргән. Бер йылдан һуң һәр кемгә 3 ат биргәндәр. Көнөнә 6 кубометр утынды балта менән ҡырҡҡандар, көнөнә ике йәки өс юллап булһа ла норманы үтәгәндәр.

Иртәнге сәғәт 8- ҙән киске саәғәт 12-лә йәки кубеһенсә сәғәт 1-ҙә саҡ эштән ҡайтҡандар. Урманда ҡар тәрән булғас, аттар инә алмай, аттарҙы юлда ҡалдырып, утынды икешәрләп һөйрәп санаға ташый торган булғандар. Ҡул бысҡыһы, балта менән ҡырҡа торғайныҡ. Сабаталар туңып аяҡҡа йәбешеп бөтә,уларҙы аяҡтан айырып ала алмай, илап бөтә торғайныҡ.Эштән арып ҡайткас, хәлһеҙләнеп, мейес башында йоҡлап китәһең, әҙерәк тамаҡ ялғап алам тиһәң, ашарға ла аҙыҡ юҡ.

“ Ғаиләлә барлығы 10 кеше, шул 10 кешегә айына 9 кило обойный он бирҙеләр. Әгәр норманды тултырғансы эшләмәһәң, уныһын да бирмәнеләр. Норма тулһын тип, ас йәшәмәү өсөн, фронт өсөн, еңеү өсөн тип ал-ял белмәй көн- төн эшләнек . Утынды Өмбәт тауынан ҡырҡтыҡ. Улар тәүҙә лесхозда 6 кыҙ эшләйҙәр.Урыҫ ҡыҙы Лебедеваны һәм мине яҡшы эшләйһегеҙ тип, лесхозда ҡалдырҙылар, ә башҡа иптәштәрҙе ФЗО-ға ебәрҙеләр. ФЗО-нан уларҙың бер нисәһе генә әйләнеп ҡайттылар, ҡалғандары аслыҡтан, ауыр эштән үлеп ҡалалар Йәйен бесәнде үҙебеҙ саба торғайныҡ, ирҙәр һуғышта, ауылда барлығы ҡарттар ҙа ҡатындар ғына ине шул. Шуға кәбәндәрҙе лә үҙебеҙгә һалырға тура килде . Көндөҙ арып саҡ ҡайтып етеүгә ҡарамаҫтан , әҙерәк хәл йыйғас, фронт өсөн ойоҡбаштар, бейәләйҙәр, бирсәткәләр бәйләй инек -тип һөйләне миңә ҡәрсәй.- Барлык көстҡ һалып ,фронт өсөн ,еңеу өсөн тигән лозунг аҫтында эшләнек һәм йәшәнек . Бына бит, беҙгә лә ошондай матур тормошто күрергә язған.Ҡәҙерен белегеҙ матур тормоштоң.”

Биктимирова Н