1941 елның 22 нче июнь таңында көтмәгәндә фашистик Германиясе безнең илгә һөжүм итә. Иртә таңнан күк күкрәде. Зәп-зәңгәр һава көтмәгәндә караңгыланып китә... Бөек Ватан сугышы башлана...

Сугыш беркемне дә читтән урап утмәде. Ватан өчен, безнең якты киләчәгебез өчен барган дәһшәтле сугышта безнең авылдашларыбыз да каһарманлык курсәтте. Солдат шинельләры, матрос бушлатлары кигән бабаларыбызның яшьлеге Бөек Ватан сугышында, фронт юлларында үтте. Дан өчен тугел, жирдә тормыш дәвам итсен өчен сугышты алар. Биш елга якын барган ул дәһшәтле канкоешта ничәмә миллион совет кешесенең гомере өзелде, гаиләләре ятим калды...

Бөек Ватан сугышында күп батырлар туды. Башкортстаннан гына 275 яугир Советлар Союзы Герое дигән исемгә лаек булды. Районыбыздан да 6 Советлар Союзы Герое чыкты.

Безнең Кугәрчен авылыннан да сугышка 139 ир-егетләр китә, 76-сы яу кырында ятып кала.Шуларның 43 гаилә башлыгы-әтиләр... Бу инде 43 хатын тол, 144 бала ятим калган дигән сүз... Исән калып ,туган ягына кайткан яугирларнең дә бүгенге көндә берсе дә исән түгел.Бик кызганыч.

Бөек Ватан сугышы безнең туганнарны да читләтеп утмәгән.Сугыш башлангач та минем ике бабам да сугышка китә. Берсе-Абдрахманов Зәбихулла Зәйнулла улы, 1906 елгы, 1941 елда сугышка алына,кавалергиягә эләгә, Украина фронтында сугыша.1945 елда демобилизацияләнә, ҡ группа инвалиды.Орден-медальләр белән бүләкләнгән.1985 елда вафат булып калды. Ә икенче бабам-Маннангулов Хиббатулла Фазыл улы,1907 елгы, сугышка 1941 елда алына, укчы була.Сугыштан исән кайтып, колхозда эшли. Ул да 1980 елны вафат булды.

Бәлки без, бүгенге буын, ул 1945 елның 9 Мае асылын тулысынча билгели дә белмибездер инде, чөнки безнең өскә пулялар яумады, атакага бармадык, өзлексез ут астыннан яралы дусларабызны алып чыкмадык,батырлык кылмадык һәм шушы Жиңү өчен гомеребезне бирмәдек.Тик шул дәһшәтле көннәрне һәм данлыклы кешеләрне хәтерләү, Жиңү көнен искә алу һәм хөрмәт итү- ул безнең изге бурыч,чөнки сугыш яланнарында жирдә тормыш булсын өчен һәлак булганнарның каһарманлыгы хакын хәтер белән генә, аларнын батырлыкларын онытмавыбыз белән генә кайтара алабыз.

Фәнүр Гыйззәтуллин.