Яҙмышына акушерка һәм китапханасы булыу яҙған.

Кугәрсен ауылында йәшәүсе һикһән йәшлек Гөлйыһан Шәйзулла кыҙы Фәйрушина Сибай медицина училищеһының өсөнсө сығарылышынан.Бала сағы еңелдән булмай. Атаһының ике хатыны була, ғаиләлә ете бала. Ғаилаә башлығы заман шауҡымына эләгеп,Йылайыр төрмәһенә ултырталар.Унда бик оҙаҡ ултырмай атаһы, йәшләй вафат була, ә әсәһе һикһән йәшен утеп ,ғүмер буйы ҡыҙына таяныс булып йәшәй.

Ул быуын кешеләренә хас булғанса, Гөлйыһан белем алырға ныҡ ынтыла,табип булыу хыялын тормошҡа ашырыу өсөн бар тырышлығын һала.Фельдшер-акушер дипломын алғандан һуң, йүнәлтмә менән Абзан участка дауаханаһына эшкә ҡайта,баш табип Миннебай Баҙарғолов етәкселегендә хеҙмәт юлын башлай.Оҙаҡламай биш йыл буйы дуҫлашып йөрөгән егете Мансур Сабит улына кейәүгә сыға,декрет ялына китә.Тыуған ауылы Кугәрсендә район дауаханаһы баш табибы Мирсал Исмәғилев ярҙамы менән «Урал» колхозы бала табыу дауалау булеге асҡас,бер айлыҡ ҡына сабыйын йортта өлкәндәргә ҡарауға ҡалдырып,йәһәтләп эшкә сыға йәш килен.Был булеккә тирә-йүн ауылдарҙан да бала табырға килә ҡатындар,айына илле-илле биш бала тыуып тора.Бер мәл иҫәпләп ҡараһалар,ҡайһылыр айҙа Иҫәнғолда-илле ике,а Кугәрсен бала табыу булегендә илле дүрт бала доньяға килгән була.Шулай тыуым шәп була ул йылдарҙа.Гөлйыһан апай ун бер йыл акушер-кендек инәһе булып эшләй.Тик заман үҙгәрә, колхоздың бала табыу бүлеге ябыла.Йәш медик эшһеҙ ҡалғанына бик ҡайғыра,балалары Марсель,Миләушә,Фәнзилә лә әле бәләкәй,ғаиләне аҫрарға кәрәк.Тормош иптәше колхоздың һэм райондың алдынғы механизаторы булһа ла,донъя йөгөн икәүләп тартһаң ,еңелерәк бит.Медицинала ярайһы ук зур тәжрибәһе булһа ла, һөнәрен ныҡ яратһа ла,Гөлйыһан апай ,китапханасы пенсияға киткәс,шунынңурынына эшкә урынлашып,артабан хаклы ялғаса,егерме йыл,шунда эшләй.Яҙыу-һыҙыуға маһирлығы булмаған ҡатын эшен түҙә үҙ итмәй,күңеле төшә, әммә тормош иптәше һүрәтте яҡшы төшөрә,ҡатынына стендтар,стена гәзиттәре,файҙалы мөйөштәр барлыҡҡа килтереүҙэ ҙур ярҙам итә.Шулай эш яйлана,китапханасы булыу төп һөнәренә әйләнә.

Гөлйыһан Фәйрушина ғүмер буйы бабайы менэн күпләп мал-тыуар аҫрай,ҙур баҡса тота,ҡош-ҡорт үрсетэ.Йорто янын алмағастар,балан ҡыуаҡтары биҙәй. Бәйләгән шәлдәренең иҫәбе-һаны юҡ,уларҙы Ырымбур баҙарында һатып,иш янына ҡуш иткән.Әле өлкәнәйгән көнөндә лә хеҙмәт ветераны ҡулынан энә төшөрмәй. Балары күптән инде тормошта үҙ урынын тапҡан.