Сирай Нәбиулла улы Абдрахманов 1923 йылда Башкорт АССР-ы Ейәнсура районы Һүрәм ауыл Советынын Кинйәбулат ауылында тыуған .Хеҙмәт эшмәкәрлеген иртә башлаған . ,,Октябрҙең 20 йыллығы колхозында культурник , район элемтә контораһының ,, Союзпечать ,, агенствоһы мөдире булып эшләгән. 1941 йылдын авгусынан 1942 йылдын майына тиклем Өфө хәрби –пехота училищеһында укыған ,уны тамамлағандан һуң миномет отделениеһы ,вздод командиры,батальон штабы адъютанты ,танк бригадаһы штабы начальнигы ярҙамсыһы сифатында немец- фашист баҫҡынсыларына ҡаршы һуғыштарҙа катнашҡан ,1946-1947 йылдарҙа беренсе гвардия танк армияһы штабының кадрҙар булеге офицеры булып хеҙмәт иткән .

Армиянан демобилизацияланып кайткандан һун,1947-1952йылдарҙа Сирай Нәбиулла улы Абдрахманов Ейэнсура район ДОСААФ комитеты председателе ,ВКП(б)-нын Ейәнсура райкомының пропаганда һәм агитация булеге инструкторы булып эшләгән .

1952-1957 йылдарҙа Совет Армияһы сафында икенсегә хеҙмәт иткэн,1957 йылдың мартында демобилизацияланғандан һуң КПСС-тың Ейәнсура район комитетының ойоштороу бүлеге инструкторы итеп тәғәйенләнә һәм пенсияға киткәнсе район аппаратында эшләй, пропагандист, инструктор, мәғариф кабинеты мөдире булған.

Сирай Нәбиулла улы райондың йәмәғәт тормошонда актив ҡатнашҡан,район һуғыш һәм хеҙмәт ветерандары советы председателе була, ауыл хәбәрсеһе булараҡ, район һәм республика матбуғаты эшендә хеҙмәттәшлек иткән.КПСС-тың райком ағзаһы итеп һайланған.

Тыуған ил алдындағы хеҙмәттәре өсөн Дан, Бөйөк Ватан һуғышы, Ҡыҙыл Йондоҙ ордендары һәм күп кенә миҙалдар менән наградланған. Башҡортостандың атҡаҙанған мәҙәниәт хеҙмәткәре исеме бирелгән. 1943 йылдан КПСС ағзаһы, урындағы персональ пенсионер Сирай Нәбиулла улы Абдрахманов 1988 йылда вафат булды.

Гөлһыу Мозафарова