**Ғәлләм Хәйерзаман улы Шәмсетдинов** 1917 йылда Ғәббәс ауылында тыуған. Урта мәктәптең 3-сө класын тамамлаған. Комсомолец Ғәлләм бер төркөм иптәштәре менән комсомол путёвкаһы буйынса Иркутск өлкәһендә барған удар төҙөлөшкә китә

- Һуғышҡа ла шул Иркутск өлкәһенән 1942 йылдың февраленда алындым, -тип һөйләй Ғәлләм ағай. –Монголияның Халхин – Гол йылғаһы буйында, Маньчужирия менан Монголия араһындағы сиктә урынлашҡан ине беҙҙең часть. Шунда Кызыл Армия, немец илбаҫарҙарын дөмөктөрөп, уҙенең ҡоралын япон милитаристарына борғансы снайпер булып хеҙмәт иттем…

1945 йылдың 9 авгусынан һалдат Шамсетдинов япон самурайҙарына ҡаршы һуғыша башлай. Оло Хинган тауҙарын, икһеҙ-сикһеҙ сүллектәр утеп, һуғыша-һуғыша, улар Мукден ҡалаһына барып етә.

2 сентябрҙә, Японияны тар-мар иткән көндө, шунда ҡаршы ала Еңеүҙе яугир. Һуғышта күрһәткән батырлыҡтары өсөн “Хәрби хеҙмәттәре өсөн” , “Японияны еңгән өсөн “ миҙалдары менан наградлана .

Тыуған ауылы Ғәббәскә 1946 йылдың июнендә генә ҡайтып төшә һалдат. 1977 йылда хаклы ялға сыҡҡансы ул ул малсылыҡта, төҙөлөштә эшләй. Әммә ул ҡайҙа ғына булмаһын, кем булып эшләмәһен, яратҡан шөғөлөн – шиғыр яҙыуын бер ҡасан да ташламай.

- Шуныһы йәл, һуғыш йылдарында яҙған шиғырҙарымды һағлап алып ҡала алманым. Кусермәһен алып ғалырга булыр ине лә, тик уны һуғыш осоронда, хеҙәмәт иткән ерҙә, нисек һағлай беләһең? – ти ул көрһөнөп. –Яҙған берен хат менән район гәзитенәебәрер булдым, ә гәзиттә баҫылып сыҡҡанын ҡулдан-ҡулға (уны миңә һәр вакыт ебәреп торҙолар) уҡый инек тә, шунда юғала ине…( уның иҫтәлектәренән)

**ДАНЛЫ ЕҢЕҮ**

Бөйөк Еңеү менән Көнбайышта

Һүндерелә һуғыш ялҡыны,

Ҡояш сығышында йәшәй ине

Самурай тигән Гитлер яҡыны.

Шул самурай, шул яуыз йән

Дошман ине Совет иленә.

Хужа булыр өсөн хыялланды ул

Мул байлыҡлы Себер еренә.

Хасан кулен, Халхин-Гол йылгаһын

Онотманыҡ, тоттоҡ хәтерҙә.

Унда барған алыштар хаҡында

Ваҡыт етер, тинек әйтергә.

Килде ул көн. Август ирәһендаә

Ер тетрәтте туптар ораны.

Яуыз самурайҙың, ҡотон алып,

Башы осонда ҡылыс уйнаны.

Амур кисеп, Хинган тауы аша

Совет батырҙары юл ярҙы.

Маньчжурияның теҙмә сопкалары

Ҡаршы алды һөйөнөп уларҙы.

Үҙ көсөнә артыҡ маһайһа ла

Башын эйҙе, Самурай еңелде.

Уҫал дошманын тар-мар итеп,

Тыуған илебеҙ данға кумелде.

**Ғүмер килә бер генә.**

Йәшәр өсөн ғумер ике килмәй,

Бер кеше лә ҡабат тыумаған.

Тик ғүмер бит төрлө,берәү йәшәй

Берәү китә иртә доньянан.

Яҙмыш тиҙәр,кеше маңлайына

Тыуғанда уҡ яҙылып ҡуйыла.

Шул яҙмыштан уҙып булмай икән

Тырышһаң да ғүмер буйына.

Шулай тип әйтәләр бит

Һаҡлағанды Хоҙай һаҡлар ,тип

Шунда ғына кеше барған юлдан

Бер хафаһыҙ имен атлар ,тип.

Һаҡлаһаң да, купме уйлаһаң

Ғүмер килә бары бер генә.

Көтмәгәндә ҡапыл өҙөлөп ҡуя.

Кеше тыумаҫ һис тә мәңгегә.

Ғүмер шулай төрлө-төрлө инде

Бәйгеләрҙә сапҡан ат кеуек,

Берәү елә һаман,берәү йығылып ҡала

Йәшәтеп булмай ҡайнар йәш тугеп.

**Ал байраҡты кутәреп.**

Ярты быуат,теүәл ярты быуат

Күкрәүенә һуңғы залптың.

9-сы Май Еңеу көнө булды

Дурт йыл буйы барған алыштың.

Бөйөк Еңеү!Уның илле йылын

Беҙ йыйылдыҡ бына ҡотларға.

Ошо Еңеү,ошо байрам өсөн

Янып көйҙөк дәһшәт уттарҙа.

Беҙ сыныҡтыҡ алыш яланында,

Илде яҡлап ,ҡыйыу атларга.

Еңеү юлын быуып торалманы

Үлем сәскән бомба,туптар ҙа.

Уҫал дошманды беҙ теҙ сүктерҙек,

Тонсоҡторҙоҡ үҙе өнөндә.

Шанлы йылдар,озон канлы юлдар

Һис юйылмаҫ ветеран күңелендә.

Шатлыҡ ашһын бейек зәңгәр күккә,

Күкрәп торһон көслө алҡыштар!

Беҙҙең менән бергә байрам итә

Яуҙа башын һалған яуҙаштар.

Яугир дуҫтар!Уйҙар менән булһа ла

Берлин урамынан тағы ла үтәйек.

Рейхстагҡа ҡаҙаған ал байраҡты

Ғорурланып бейек күтәреп.

**Кем онотһон.**

Йылдар үтеп,күптән уңалһа ла

Яуҙа алған тәндең яраһы.

Йөрәкте ул һаман һыҙландыра,

Юҡ икән шул уға дауаһы.

Кем онотһон, ҡанлы алыштарҙа

Ергә ауғас ауыр яранан,

Госпиталдә ятты айҙар, йылдар

Кеше булыр өсөн яңынан.

Госпиталдәр, медсанбаттар…

Һыҙланыуҙар, ауыр ғазаптар.

Ак халатлы шәфҡәт туташтары,

Йылы күңел, нурлы ҡараштар.

Кем онотһон врач-табибтарҙың

Яғымлы һәм изге ҡулдарын.

Шул тылсымлы ҡулдар шифаһынан

Күпме ғүмер йәшәү алғанын.

Ошо ҡулдар кеше яҙмышы өсөн

Ҡаршы тороп әжәл-үлемгә,

Йәшәү путевкаһын тотторҙолар

Үлем көткән купме ғүмергә.

**Яуҙа ҡалған йәшлек.**

Гимнастерка, йондоҙло пилотка,

Кирза итек кейеп аяҡҡа.

Кыҙҙар үтте һуғыш юлдарынан,

Тиңдәш баҫып яугир ир-атҡа.

Ир-егеттәр яуҙа ни кисерһә,

Шуны күрҙе яугир кыҙҙар ҙа.

Ут эсендә үткән һәр бер сәғәт

Тиңдәш ине айҙар, йылдарға.

Ер һелкетеп туптар үкергәндә

Көс таптылар ҡыйыу атларға.

Күҙ йәштәрен һис тә ҡушманылар

Тыуған илгә яҙған хаттарҙа.

Сансумканы аҫып иңбашына

Үтте кыҙҙар хәтәр упҡындан.

Аҙым һайын әжәл һағалағанда

Быуыр өсөн тотоп алҡымдан.

Кыҙҙар, кыҙҙар!

Һеҙҙең йәшлек ҡалды

Ут эсендә ,мәхшәр алышта.

Һеҙ ҡайтығыҙ Еңеу яулап,

Йәшәр өсөн тыныс тормошҡа.

**Миҙал сыңы.**

Ҡарт ветеран Еңеү байрамына

Тағып сыҡты орден, миҙалын.

Миҙал сыңы уға хәтерләтә

Яу юлдары буйлап уҙғанын.

Күҙ алдына баҫа ветерандың

Декабре ауыр ҡырҡ берҙең.

Мәскәү өсөн ҡаты алыштарҙа

Өҙөлгәнен күпме ғумерҙен.

Миҙал сыңы иҫкә төшөрә шул

Курскийҙын утлы дуғаһын.

Пуля тейгәс шәфҡәт туташының

Бәйләгәнен ҡанлы яраһын.

Хәтерләтә Карпат ҡаяларын,

Белоруссияның төпһөҙ һаҙлығын.

Яраланғас,санбат-госпиталдәр

Ҡайтарыуын яңынан һаулығын.

Хәтерләтә ауыл, ҡалаларҙың

Емерелеп, янып, көйгәнен.

Бомба ярылғанда Днепрҙын

Һул ярынан уңға йөҙгәнен.

Фашист тырнағынан ҡотҡарғанын,

Варшаваны,гүзәл Венаны.

Йәп-йәш һалдат азатлыҡты яҡлап,

Атлап утте ярты доньяны.

Алыҫлашҡан һайын ветерандың

Ут-һыу кискән йәшлек көндәре,

Оноттормаҫ, һар саҡ хәтерләтер,

Түшенә таҡҡан миҙал сыңдары.

Ғәлләм Шәмсетдинов, һуғыш һәм хеҙмәт ветераны.

правнучка Садыкова Юлия, ученица 6 класса