Мозафаров Рәшит бабай үҙенең сығышы менән Ейәнсура районы Кугәрсен ауылынан, күп балалы ябай крәҫтиән ғаиләһендә тыуып үҫә. 1930 йылдың декабрь айында донъяға килгән бәләкәй Рәшиткә бала сағында тормоштоң әсеһен дә, сөсөһен дә күп татырға тура килә, 8-9 йәштән өлкәндәр менән бер рәттән колхозда сәсеү, һөрөү, бесән йыйыу, мал ҡарау- барлыҡ эшләрҙә егелеп эшләй. Кугәрсен ауылы мәктәбендә 4 класты тамамлағандан һуң, артабан уҡыуын дауам итергә мөмкинселек булмай. Укыусы булган дәүрендәлә, таң менән дәрестәр башланғансы урмандан утын алып ҡайтырға тырышҡаннар. Өҫ кейемгә, тамаҡ ашҡа туйманы, йоҡо бөтөргәнсе ял иткән саҡтар бик һирәк эләгә ине, тип хәтерләй Рәшит бабай .

Инде 1941 йылғы һуғыш тамамланып, донъялар бер аҙ яҡшыра башлағас, егет ҡорона еткән Рәшиткә тыныслыҡ хаҡына 1950 йылғы Кореялағы һуғышта ҡатнашырға тура килә. 20 йәше тулып 4 ай уткәс егет һуғышҡа китә. 2 йыл тулып, 3 – сө йыл киткәс кенә тыуған яҡтарына ҡайтырға насип була. Әсәһе улын көтөп ала алмай- был донъянан киткән була инде ул вакытта. Рядовой һалдат Мораҡҡа тракторист һөнәренә уҡырга йүнәлә , уҡып танытма алып , Урал колхозында эш башлай. 1954 йылда ошо ауыл кыҙы Файзаға өйләнеп ,ғаилә ҡора. Йәштәргә башта бик ҡыйынға тура килә; мал юк, торорға өй юҡ, кейем алама... Рэшит бабай колхоз аты менән йөрөп, ике йәш кеше берәмпләп урмандан бурәнә ташып, ҡул көсө менән йорт төҙөп керәләр. Балалар тыуа. Шулай тормош дауам итә. Хаҡлы ялға сыға . Тик күҙҙәре генә бик насар күрә, ҡолаҡтары насар ишетә. Шулай булһа ла күңел төшөнкелегенә бирелмәй йәшәргә тырыша.

Тик ғүмерҙең үҙ ҡанундары. Рәшит бабай вафат булды.

Ғәлиуллина Эльвира, 10 класс уҡыусыһы